ഏഴംകുളംകൈപ്പട്ടൂര് റോഡ് വെള്ളത്തിനടിയില് കൊടുമണ്: തിരക്കേറിയ ഏഴംകുളംകൈപ്പട്ടൂര് റോഡില് വെള്ളം കയറി. പെട്രോള് പമ്ബിനും ഇടത്തിട്ട കാവുംപാട്ട് അമ്ബലത്തിനുമിടയിലാണ് റോഡില് വെള്ളം കയറിയത്. മുട്ടൊപ്പം വെളളമാണ് റോഡിലുള്ളത്. ഇരുചക്രവാഹനങ്ങള് അടക്കം കടന്നു പോകാന് ബുദ്ധിമുട്ടുന്നു. പെട്രോള് പമ്ബ് മുതല് ഇടത്തിട്ട ഗുരുമന്ദിരം വരെയുള്ള ഭാഗം ഉയര്ത്തുന്നത് മാത്രമാണ് വെള്ളക്കെട്ടിന് ശാശ്വത പരിഹാരം. വെള്ളക്കെട്ട് അറിയാതെ വന്ന ചില വാഹനങ്ങള് ഇവിടെ വന്നപ്പോള് എന്ജിനില് വെള്ളം കയറി ഓഫായി. അപകടത്തില്പ്പെട്ട യാത്രക്കാരുമുണ്ട്. വെള്ളക്കെട്ട് ഒഴിവാക്കാന് വേണ്ടി കിലോമീറ്ററുകള് ചുറ്റിക്കറങ്ങി പോകേണ്ടാതായും വന്നു. കൊടുമണ് വലിയ തോട് കവിഞ്ഞൊഴുകിയാണ് വെള്ളം കയറിയത്. പമ്ബിന് സമീപമുള്ള ചീപ്പ് തുറക്കാതിരുന്നതാണ് വെള്ളം കയറാന് കാരണമായി പറയുന്നത്. കാച്ചുവയല്ആനന്ദപ്പളളി റോഡും ഇതേ കാരണം കൊണ്ട് വെള്ളത്തിന് അടിയിലായി. കൂടുതല് ദുരിതം ഈ റോഡിലൂടെ പോകുന്നവര്ക്കാണ്. ഇതിന്റെ ഓരത്തുണ്ടായിരുന്ന പച്ചക്കറിക്കടയില് വെള്ളം കയറി. മത്സ്യക്കടയിലും വെള്ളക്കെട്ട് ബുദ്ധിമുട്ടായി. കൊടുമണിലെ ഏലാകളിലും കൃഷിയിടങ്ങളിലും വെള്ളം കയറിയിട്ടുണ്ട്.